Veste șoc în lumea tenisului: Carla Suarez Navaro are cancer.
Carla Suarez Navarro a dezvăluit că a fost diagnosticată cu cancer la sistemul limfatic. Jucătoarea iberică are în palmares 2 titluri WTA şi 6 titluri ITF. Cea mai bună clasare WTA a lui Navarro a fost locul 6 în februarie 2016.
Lumea tenisului e în stare de şoc. Carla Suarez Navarro a mărturisit că suferă de cancer al sistemului limfatic. Jucătoarea iberică a scris pe o reţea de socializare că e mereu pozitivă şi că va da tot ce are mai bun ca să învingă cancerul.Şi Simona Halep i-a transmis un mesaj de încurajare. "Carla, sunt şocată şi foarte tristă după ce am aflat vestea. Mă gândesc la tine şi ştiu că o persoană puternică şi specială aşa cum eşti tu va trece cu bine peste asta", a scris numărul 2 WTA."Salutare tuturor! Voiam doar să vă spun că în urmă cu câteva zile am fost diagnosticată cu limfomul Hodkin şi va trebui să urmez 6 luni de chimioterapie. Momentan sunt bine, sunt calmă şi sunt dispusă să înfrunt orice va urma. Ne vedem curând", a spus Carla Suarez Navarro pe Twitter.